stanford-oval/wikipedia huggingface dataset:
Cilla Johnson

Hanna Cilla Johnson, o. s. Frankenhaeuser (1. heinäkuuta 1911 Helsinki – 6. huhtikuuta 2002 Tukholma) oli suomalaissyntyinen ruotsalainen kääntäjä. Hän oli naimisissa vuodesta 1940 kirjailija Eyvind Johnsonin kanssa.
Cilla Johnsonin vanhemmat olivat arkkitehti Carl Frankenhaeuser ja lastentarhanopettaja Hanna Åström. Hänen isänsä omisti Porvoon maalaiskunnassa Kulloon kartanon ja Cilla Johnson kävi koulunsa Porvoossa ja pääsi siellä ylioppilaaksi. Hän opiskeli sitten humanistisia aineita Helsingin yliopistossa ja valmistui filosofian kandidaatiksi 1935. Cilla oleskeli joitain aikoja Englannissa ja tuli siellä kosketuksiin joidenkin Bloomsburyn ryhmän jäsenten kanssa. Hän tutustui Helsingissä myös moniin suomenruotsalaisiin ja riikinruotsalaisiin kirjailijoihin. Cilla Johnson halusi kirjastonhoitajaksi ja hän työskenteli Helsingin kaupunginkirjastossa.
Mentyään naimisiin Eyvind Johnsonin kanssa hän avusti tätä käännöstöissä, joita kirjailija oli ottanut taloudellisista syistä. Vuodesta 1942 alkaen Cilla Johnson alkoi myös itse toimia kääntäjänä. Hän käänsi ruotsin kielelle norjalaisten, tanskalaisten ja englantilaisten kirjailijoiden, muun muassa Johan Borgenin, Knut Hamsunin, Aksel Sandemosen, Tarjei Vesaasin ja Elizabeth Bowenin teoksia. Käännöstyön ohella Cilla Johnson työskenteli Ruotsin tiedeakatemian Nobel-kirjastossa vuosina 1968–1982. Hän sai Ruotsin akatemian kääntäjäpalkinnon 1988 ja Elsa Thulinin kääntäjäpalkinnon 1991.
Cilla Johnsonin tytär on ruotsalainen kääntäjä Maria Ekman (s. 1944).
Käännös suomeksi
Chanoch Nissany

Chanoch Nissany vuonna 2005.
Chanoch Nissany (hepreaksi: חנוך ניסני, s. 29. heinäkuuta 1963 Tel Aviv) on israelilainen entinen autourheilija. Hänen poikansa Roy Nissany on myös autourheilija.
Ura

Nissany on myös menestynyt liikemies. Hän aloitti myöhään moottoriurheiluharrastuksen aloittaessaan kilpa-uransa 38-vuotiaana. Hän väitti, että hänestä tulisi maansa ensimmäinen Formula 1 -kuljettaja, mutta ei koskaan päässyt ajamaan yhtään F1-osakilpailua. Sen sijaan hänet tunnettiin kolmoskuljettajana Minardilla vuoden 2005 Unkarin GP:n vapaissa harjoituksissa. Hän pääsi ajamaan vapaissa harjoituksissa hänen henkilökohtaisen sponsorinsa UPEX:n tuella. Nissany kertoi F1-kokemuksen jälkeen, että ne kaikki ajetut kahdeksan kierrosta olivat hänen 42-vuotissynttärilahjansa. Harjoitus päättyi Nissanyn osalta omaan ajovirheeseen hänen ajauduttuaan hiekalle.
F1-kokemuksen lisäksi Nissany on ajanut muun muassa Formula 3000 -sarjaa ja Unkarin Formula 2000 -sarjaa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Minardi | AUS   | MAL   | BHR   | SMR   | ESP   | MON   | EUR   | CAN   | USA   | FRA   | GBR   | GER   | HUN TD | TUR   | ITA   | BEL   | BRA   | JPN   | CHN   | – | – |
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Coloni Motorsport | SMR   | ESP   | MON   | EUR   | FRA   | GBR   | GER   | HUN Kesk. | BEL Kesk. | ITA 12 | 0 | 22. |
Cassandra Cain

Cassandra Cain on sarjakuvahahmo, joka esiintyy DC Comicsin julkaisemissa Batman-sarjakuvissa. Cassandra on yksi Batgirlin nimellä esiintyneistä hahmoista. Hänen vanhempansa ovat David Cain ja Lady Shiva, mutta myöhemmin Bruce Wayne adoptoi hänet tyttärekseen. Hahmo esiintyi ensimmäisen kerran Batman-lehden numerossa #567 (heinäkuu 1999). Cassandra on käyttänyt myös alter egoa Black Bat ja myöhemmin Orphan. Cassandra esiintyi merkittävässä roolissa Batgirl-sarjakuvissa vuodesta 2001 vuoteen 2017 saakka.
Taustaa

Cassandran syntymä ja lapsuus paljastetaan Batgirl-sarjassa. David Cain oli etsinyt täydellisen henkivartijan Ra's al Ghulille. Hän löysi potentiaalisen äidin nähdessään Sandra Wu-Sanin taistelevan sisarensa Carolynin kanssa kamppailulajiturnauksessa. Uskoen, että Sandra pidätteli Carolynia, Cain murhasi Carolynin ja houkutteli Sandran ansaan, säästäen tämän henkensä vastineeksi synnyttäessään tämän lapsen ja jättäen tämän lapsen hänen kasvatettavaksi. Hän oli samaa mieltä. Cassandran syntymän jälkeen Sandra ryhtyi Lady Shivaksi.
Cain koulutti Cassandraa syntymästä lähtien salamurhaajaksi. Häntä ei opetettu lukemaan tai kirjoittamaan; sen sijaan kehonkielen lukeminen oli hänen ainoa kielensä. Hän pystyi lukemaan ihmisten liikkeitä ja ennustamaan, mitä he aikoivat tehdä. Kun hän oli kahdeksanvuotias, Cain vei hänet tappamaan liikemiehen. Kun mies kuoli, hän luki hänen tunteensa, tajusi mitä oli tehnyt ja pakeni isänsä luota.
Sen jälkeen hänen toimintansa oli pitkään mysteeri, kunnes hän esiintyy ensimmäisen kerran "No Man's Land" -tarinakaaren aikana. "No Man's Land" -tarinassa, sen jälkeen kun Gotham City oli tuhoutunut maanjäristyksen seurauksena ja eristetty, Cassandra Cain pelastaa komisario James Gordonin hengen ja saa Bruce Waynen hyväksynnän, ja lopulta hänestä tulee uusi Batgirl. Hänen isänsä David Cain lähettää videon Cassandran ensimmäisestä murhasta Bruce Waynelle yrittäen häiritä hänen asemaansa. Wayne kuitenkin hyväksyy edelleen Cassandran, kun hän on ottanut useita luoteja pelastaakseen palkatun salamurhaajan hengen, mikä osoittaa hänen omistautumisensa ihmishengen suojelemiseen.
Cassandra myöhemmin onnistui kohtaamaan äitinsä ja kukisti tämän kaksinkamppailussa saatuaan tietää totuuden alkuperästään. Tämä sai hänet hylkäämään Batgirlin roolin ja hän liittyi myöhemmin Outsiders-ryhmään ja Bruce Waynen kuoleman jälkeen hän luovutti Batgirlin roolin Stephanie Brownille. Myöhemmin Brucen paluun jälkeen hän otti nimekseen Black Bat ja liittyi Batman Incorporated -ryhmään. Myöhemmin hän ryhtyi Orphan nimiseksi Gothamin puolustajaksi ja BatFamilyn jäseneksi.
Muussa mediassa

Elokuvassa Birds of Prey nuorta Cassandra Cainia esitti Ella Jay Basco.
Animaatiosarjassa Young Justice Cassandra nähdään Orphanin roolissa ja hänen nimeksi on kerrottu Cassandra Wu-San.
Animaatiosarjassa Batwheels Cassandra Cain nähdään Batgirlin roolissa. Häntä ääninäyttelee sarjassa Leah Lewis.
Videopeleissä

Cassandra Cain esiintyy pelissä DC Universe Online, jossa häntä ääninäyttelee Mindy Raymond.
Chobits

| Chobits |
| --- | --- |
ちょびっツ   ('Chobits')
Genre: romanttinen komedia, tieteisfiktio 
Manga
Tekijä: Clamp
Julkaisija:  Kodansha      Tokyopop     Madman Entertainment
Sarjajulkaisulehti: Young Magazine
Ensimmäinen painatus: 14. helmikuuta 2001 – 29. marraskuuta 2002
Kirjojen lukumäärä: 8 
TV-anime
Ohjaaja: Morio Asaka
Studio: Madhouse
Lähetyskanavat: Animax, TBS, BS-I
Alkuperäinen lähetyskierros: 2. huhtikuuta 2002 – 24. syyskuuta 2002
Jaksojen määrä: 26 
Chobits on Clampin piirtämä manga-sarja, jossa on kahdeksan osaa. Siitä tehty anime-sarja (26 varsinaista jaksoa ja yksi OVA; Chibits) valmistui vuonna 2002. Sarja on huomattavan tunnettu. Mangaa ei ole julkaistu suomeksi, mutta sitä on julkaissut englanniksi Tokyopop. Tämän menetettyä oikeudet sarjaan Chobits päätyi Dark Horse Comicsille uudelleenjulkaistavaksi. Animea on julkaistu Yhdysvalloissa englanninksi käännettyinä DVD:inä, josta sitä myös tuodaan Suomeen.
Juoni

Chobitsin päähenkilö on Motosuwa Hideki, 18-vuotias ikänsä maalla asunut nuori mies, joka lähtee Tokioon preppauskouluun opiskelemaan - tavoitteenaan yliopisto. Sarja sijoittuu tulevaisuuteen, jossa tietokoneet ovat kehittyneet ihmismäisiksi ja ihmisen tavoin eläviksi laitteiksi, persocomeiksi. Hidekillä ei ole varaa tällaiseen laitteeseen, mutta kuin ihmeen kaupalla hän löytää kadulta hylätyn persocomin, joka osaa sanoa vain "Chii". Ja hän nimeää tämän Chiiksi. Hideki ottaa Chiin itselleen, mutta siinä on jotain outoa. Chii käyttäytyy aivan erilaisesti kuin muut persocomit. Olisiko vanha nettilegenda Chobitsista, erikoisesta persocom-sarjasta, joka pystyy itsenäiseen ajatteluun ja tunteisiin, sittenkin totta? Chii oppii myös kaikenlaista Hidekin avulla, jopa uusia sanoja ja eleitä. Samalla kun Chii oppii Hidekiltä jokapäiväisiä asioita, Hideki oppii paljon persocomeista ja Chiistä. Varsinkin sen että jokainen päivä Chiin kanssa on seikkailu. Voiko persocomia rakastaa? Voivatko ne rakastaa ihmistä? Ja jos voivat niin mitä sitten tapahtuu? Kysymykset pyörivät Hidekin päässä loppuun asti. Vasta aivan lopussa Hideki saa tietää mikä Chiin salaisuus on.
Chiapas

| Chiapas (Estado Libre y Soberano de Chiapas) |
| --- | --- |

 Lippu:  Vaakuna
 Chiapasin sijainti Meksikossa
Valtio:   Meksiko
Osavaltio:  Chiapas
Perustettu:  24. syyskuuta 1824
Järjestys:  19.
Hallinto:  
 – hallinnollinen keskus:  Tuxtla Gutiérrez
 – suurin kaupunki:  Tuxtla Gutiérrez
 – Kuvernööri:  Manuel Velasco Coello (PVEM)
 – Senaattorit:  Armando Melgar (PVEM) Roberto Albores (PRI) Zoé Robledo (PRD)
Pinta-ala:  74 211 km²
Väkiluku (2005):  4 293 459
 – väestötiheys:  58 as./km²
Lyhenteet:  
 – postitunnus:  29 – 30
 – ISO 3166:  MX-CHP
 
chiapas.gob.mx
Chiapas on osavaltio Meksikon kaakkoisosassa. Sen naapuriosavaltiot ovat Tabasco, Veracruz ja Oaxaca. Idässä se rajoittuu Guatemalaan, ja etelässä on Tyynimeri.
Chiapasin pinta-ala on 73 289 neliökilometriä ja asukasluku noin 5,2 miljoonaa (2014). Osavaltion pääkaupunki on Tuxtla Gutiérrez.
Muita kaupunkeja ovat muun muassa San Cristóbal de las Casas, Comitán ja Tapachula. Yksi kolmasosa chiapasilaisista on mayoja.
Osavaltiossa toimii poliittinen vastarintaliike EZLN.
Aiheesta muualla

Kuvia tai muita tiedostoja aiheesta Chiapas Wikimedia Commonsissa
Carter Jenkins

| Carter Jenkins |
| --- | --- |
 Carter Jenkins vuonna 2012.
Henkilötiedot
Koko nimi:  Carter Mark Jenkins
Syntynyt: 4. syyskuuta 1991 (ikä 33) Tampa, Florida, Yhdysvallat
Aiheesta muualla
Viralliset kotisivut
IMDb 
Carter Mark Jenkins (s. 4. syyskuuta 1991 Tampa, Florida, Yhdysvallat) on yhdysvaltalainen näyttelijä. Hän asuu Kaliforniassa.
Filmografia > Elokuvat

Keeping Up with the Steins
Bad News Bears
Life Is Ruff
Think Tank
The Three Body Problem (lyhytelokuva)
The Honor System
Ystävänpäivä
Filmografia > Televisiosarjat

Viva Laughlin
Surface
C.S.I. Miami
Joint Custody
House
4400
Unfabulous
C.S.I. New York
Everwood
The Bernie Mac Show
Tuho-osasto
Ilman johtolankaa
Run of the House
Oliver Beene
Palkinnot ja ehdokkuudet > Ehdokkuudet

2005: Young Artist -palkinto – paras nuori näyttelijä televisiosarjassa (Everwood)
2005: Young Artist -palkinto – paras nuori näyttelijä televisiosarjassa (Unfabulous)
2005: Young Artist -palkinto – paras suoritus televisiosarjassa (Unfabulous)
2006: Young Artist -palkinto – paras nuori näyttelijä draamasarjassa (Unfabulous)
Palkinnot ja ehdokkuudet > Palkinnot

2006: Young Artist -palkinto – paras suoritus elokuvassa (Bad News Bears)
2006: Young Artist -palkinto – paras Näyttelijäsuorius draamasarjassa (Surface)
Aiheesta muualla

Kuvia tai muita tiedostoja aiheesta Carter Jenkins Wikimedia Commonsissa
Virallinen sivusto
Carter Jenkins Internet Movie Databasessa. (englanniksi)
Bruis

| Bruis |
| --- | --- |
 Bruis
 Koordinaatit: 44°28′08″N, 05°30′52″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Gap
Pinta-ala:  
 – Kokonaispinta-ala:  25,15 km²
Väkiluku (2013):  78
 – Väestötiheys:  3,1 as./km²
Postinumero:  5150
Infobox OKVirheellinen NIMI-arvo: 
Bruis on kunta Hautes-Alpesin departementissa Ranskassa. Siellä on arviolta 78 asukasta (vuonna 2013) ja sen pinta-ala on 25,15 neliökilometriä.
Aiheesta muualla

Kuvia tai muita tiedostoja aiheesta Bruis Wikimedia Commonsissa
Cohenin kappa

Cohenin kappa on tilastotieteellinen yhteneväisyyden mitta, jossa kaksi henkilöä arvioi samaa luokitteluasteikollista muuttujaa saaden arvon välillä –1–1 perustuen siihen, luokittelevatko nämä kaksi henkilöä arviointikohteen vastaavanlaisesti toisistaan riippumatta. Cohenin kappa -kertoimella on useita laskennallisia muotoja riippuen arvioinnin muodosta ja arvioijien määrästä, joten oikean muodon valitseminen on tulosten tarkkuuden kannalta tärkeää. Perusmuodossaan painottamattoman Cohenin kappan avulla voidaan tarkastella kahden arvioijan yhteneväisyyttä. Yhtälön muunnelmien kautta on mahdollista laskea yhteneväisyys muun muassa useamman kuin kahden arvioijan välille.
Aineiston yhteneväisyyttä tutkittaessa Cohenin kappa ei ole yksinään aina riittävä menetelmä, jolloin sen rinnalla tulisi käyttää toista aineiston yhteneväisyyden tarkastelun menetelmää.
ChocoSomnia

ChocoSomnia on oululainen vuonna 2015 perustettu suklaanvalmistaja. Yrityksen ovat perustaneet Riikka Ojanen ja Jenna Antinmaa. Tehdas sijaitsee Oulun Takalaanilassa ja myymälä Oulun keskustassa.
Mediapersoona Jaajo Linnonmaa liittyi ChocoSomnian osakkaaksi vuonna 2023.
Aiheesta muualla

Chocosomnia.fi
Choa Chu Kang

Choa Chu Kangin sijainti Singaporen kartalla
Asuntoja Choa Chu Kangissa.
Institute of Technical Educationin rakennus.
Choa Chu Kang (kiin. 蔡厝港, tamiliksi சுவா சூ காங்) on yksi Singaporen alueista (engl. urban planning area). Se sijaitsee Läntisellä suuralueella Luoteis-Singaporessa. Choa Chu Kang rajautuu lännessä Western Water Catchmentiin, etelässä Tengahiin ja Bukit Batokiin, idässä Bukit Panjangiin ja pohjoisessa Sungei Kadutiin. Alue on saanut nimensä sanasta Kang Chu, joka tarkoittaa kiinalaista maahanmuuttajaa. Ennen asuttamista alueella oli paljon tiikereitä.
Choa Chu Kangin asukasluku oli vuoden 2010 väestölaskennassa 173 291 ja vuoden 2015 ennusteessa 174 330. Alueen pinta-ala on 6,11 km2.
Aluejako

Choa Chu Kang on jaettu kuuteen osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Choa Chu Kang Central | 21 400 | 1,1 |
| Choa Chu Kang North | 34 380 | 1,09 |
| Keat Hong | 15 660 | 1,14 |
| Peng Siang |   | 0,86 |
| Teck Whye | 27 040 | 1,0 |
| Yew Tee | 43 710 | 0,92 |
Corally

Corally on hollantilainen pienoisautojen ja tarvikkeiden valmistaja. Simo Ahoniemi ja Sakke Ahoniemi ovat Corallyn suomalaisia tehdaskuljettajia. Molemmat ovat EM-voittajia ja moninkertaisia Suomen mestareita.[lähde? ]
Mallit

1:10 Touring:
RDX PHI'09 (2009)
RDX PHI (2007)
RDX
Assassin
C 4.1
C 4
1:12 Mattoautot
SP12X
SP12M
1:12 Muut
MINI ASSASSIN
Aiheesta muualla

http://international.corally.com/ (Arkistoitu – Internet Archive) – Valmistajan sivu
http://www.corallyusa.com/ – Valmistajan sivu
http://www.future-rc.fi/ – Virallinen maahantuonti ja jälleenmyynti suomessa
Cassandra Jean

| Cassandra Jean Whitehead> Henkilötiedot |
| --- | --- |
Syntynyt: 5. lokakuuta 1985 (ikä 39) Houston, Texas, Yhdysvallat
Ammatti:  näyttelijä malli
Puoliso:  Stephen Amell
Lapset:  2
Näyttelijä
Aktiivisena:  2005–
Aiheesta muualla
IMDb
Cassandra Jean Whitehead (s. 5. lokakuuta 1985) tunnetaan myös nimellä Cassandra Jean Amell, on yhdysvaltalainen näyttelijä, malli ja kauneuskilpailun kuningatar Houstonista, Texasista.
Kauneuskilpailut

Jean kilpaili Miss Texas Teen USA -kilpailussa vuosina 2002–2004. Hän oli semifinalisti sekä vuonna 2003 että 2004, ja hänellä oli paikallinen Miss Houston Teen USA -titteli vuonna 2003. Näissä kilpailuissa hän kilpaili tulevan Miss Texas USA:n Lauren Lanningin (2006) ja Magen Ellisin (2007) rinnalla. Jean (Cassandra Whiteheadina) voitti Miss Corpus Christi 2004 -tittelin, jota Eva Longor hallitsi vuonna 1998. Hän pääsi 10 parhaan joukkoon Miss Texas USA -kilpailussa 2005.
Whitehead kilpaili Miss California USA 2008 -kilpailussa, mutta hänet hylättiin, koska hän esiintyi America's Next Top Model -sarjassa. Kesäkuussa 2009 Miss Universe -järjestö muutti sääntöä, joka kielsi entisiä tosi-tv-kilpailijoita kilpailemasta osavaltion kilpailuissa.  Tämä sääntömuutos hyödyttäisi Cycle 12 -finalistia Natalie Packia, joka voitti myöhemmin Miss California USA 2012 -kilpailun, ja The Voice -kilpailijaa DeAnna Johnsonia, joka voitti Miss Georgia USA 2017 -tittelin.
Vuonna 2008 Whitehead oli tuomarina Miss Newport Beach -kilpailussa. Whitehead oli 19-vuotias Texas A&M -yliopiston Corpus Christin opiskelija osallistuessaan America's Next Top Model -tapahtumaan.
Huippumalli haussa

Jean oli ensimmäinen kolmentoista parhaan joukkoon valittu tyttö, joka kilpaili UPN:n tosi-tv-ohjelmassa Huippumalli haussa, mutta poistui kilpailusta tuomaripaneelin ulkopuolella neljännen jakson aikana.  Hänestä tuli hyvin tunteellinen kolmannen jakson muodonmuutosten aikana, jolloin hänen pitkät, tummanruskeat hiuksensa leikattiin erittäin lyhyiksi ja valkaistiin blondiksi. Seuraavalla arvostelukierroksella isäntä Tyra Banks ei ollut vieläkään tyytyväinen Jeanin hiustenleikkaukseen, koska hän halusi lyhentää sitä entisestään ja ajoi sen uusimiselle, mutta Jean kieltäytyi.  Hän väitti, että tuottajat antoivat hänelle yhden yön harkita vaihtoehtojaan, ja hän käveli ulos seuraavana aamuna. Huippumallissa ollessaan Jean otti kaksi valokuvaa ja sai kolmannen kutsun ja yhden ensimmäisen kutsun.  Jeanin päätös lopettaa ja Sarah Rhoadesin putoaminen samalla viikolla pakottivat myöhemmin ei-putoamisjakson, jossa sekä Jayla Rubinelli että Nicole Linkletter (joka lopulta voitti Nik Pacen) selvisivät kumpikin kaikkien aikojen ensimmäisestä kahdesta heikoimmasta esiintymisestä.  Jean esiintyi elokuvassa The Cycle 5 Reunion, Amerikan seuraava huippumalli: Where the Girls Are ja Amerikan seuraava huippumalli: Exposed. Vuonna 2009 hänet äänestettiin yhdeksi ikimuistoisimmista kilpailijoista AOL Canada Entertainment -järjestössä.
Näyttelijän ura

Jean esiintyy elokuvassa 2 Dudes and a Dream (2009)  Hän on ollut vieraana useissa televisio-ohjelmissa, kuten One Tree Hill, The Middleman, CSI: Miami, CSI: Crime Scene Investigation, Las Vegas, Hannah Montana, Twenty-Four Seven (MTV), America's Next Producer ja puhujarooli Mad Menissä.
Jean isännöi Lucky Strike's Bowl for a Cause -tapahtumaa, MySpacea ja Tommy Lee's Super Bowl XL -tapahtumaa, Miss Corpus Christi 2006, Amerikan seuraavaa huippumallin Diva Dish -ruokaa sekä "Red Carpet Makeovers" -tapahtumaa Tyra Banks Show'ssa. Hän esiintyi myös peliohjelmassa 1 vs. 100 15. helmikuuta 2008 voittaen 500 000 dollaria.
Jean näytteli Nora Friesin hahmoa Elseworldsissä, vuoden 2018 Arrowverse-crossover-tapahtumassa CW-sarjan The Flashin, Supergirlin ja Arrown välillä.
Yksityiselämä

Jean meni naimisiin Arrow-sarjan päätähden, näyttelijä Stephen Amellin kanssa 25. joulukuuta 2012 heidän ollessaan lomalla Karibialla. Heillä on vuonna 2013 syntynyt tytär ja toukokuussa 2022 syntynyt poika.
Carter Brown

| Alan Geoffrey Yates |
| --- | --- |
 Carter Brown eli Alan Geoffrey Yates Suomessa 1964.
Henkilötiedot
Syntynyt: 1. elokuuta 1923 Lontoo, Britannia
Kuollut: 5. toukokuuta 1985 (61 vuotta) Cremorne, Sydney, Australia
Ammatti:  kirjailija
Kirjailija
Salanimi: Carter Brown ym.
Äidinkieli: englanti
Tuotannon kieli: englanti
Tyylilajit:  kioskikirjallisuus
Aiheet:  rikos
Aiheesta muualla
Löydä lisää kirjailijoitaKirjallisuuden teemasivulta
Carter Brown, oikea nimi Alan (Allen) Geoffrey Yates, (1. elokuuta 1923 Ilford, Essex, Britannia – 5. toukokuuta 1985 Cremorne, Sydney, Australia) oli englantilaissyntyinen australialainen rikoskirjailija.
Yksityiselämä

Solmittuaan avioliiton australialaisen Denise Sinclair Mackellarin kanssa Yates muutti Australiaan 1948. He saivat tyttären ja kolme poikaa.
C. J. McKenzie

Horwitzin kustannustoimittaja C. J. McKenzie sai tehtäväkseen kirjoittaa puolen tusinaa Carter Brown -romaania Yatesin ollessa ulkomailla 1958. Uusi, tuotannon puolittava sopimus solmittiin 1961. McKenzie kirjoitti rikosromaaneja myös nimellä Mike Boon ja sotaromaaneja nimellä Michael Owen.
Association for the Study of Australian Literature on luetteloinut hänen tuotantoonsa kuuluvaksi 368 teosta.
Palkinnot

1997 – Australian Crime Writers Associationin Ned Kelly -palkinnon ohessa myönnettävä elämäntyöpalkinto
Aiheesta muualla

Johnson-Woods, The Promiscuous Carter Brown, Journal of the Association for the Study of Australian Literature (englanniksi)
Carter Brown -kansigalleria (Arkistoitu – Internet Archive)
Carter Brown at Fantasticfiction.co.uk
Carter Brown, (Arkistoitu – Internet Archive) Internet Book List (puutteellinen teosluettelo)
Carter Brown / Alan Yates, Caroline Farr etc... bibliographies 1–2, Hard-Boiled site (Comprehensive Bibliographies by Vladimir)
Juri Nummelin: Juttu Carter Brownista
Coraline varjojen talossa

| Coraline varjojen talossa> Coraline |
| --- | --- |

Alkuperäisteos
Kirjailija:  Neil Gaiman
Kuvittaja:  Dave McKean
Kieli:  englanti
Genre:  fantasia, kauhu
Kustantaja:  Bloomsbury (Iso-Britannia) HarperCollins (Yhdysvallat)
Julkaistu:  2002
Sivumäärä:  163
ISBN:  0061139378
Suomennos
Suomentaja:  Mika Kivimäki
Kustantaja:  Otava
Julkaistu:  2003
Sivumäärä:  221
ISBN:  951-1-18808-9
Löydä lisää kirjojaKirjallisuuden teemasivulta
Coraline varjojen talossa (engl. Coraline) on Neil Gaimanin vuonna 2002 ilmestynyt teos.
Kirja on palkittu Hugo-palkinnolla (paras pitkä novelli) vuonna 2003, Bram Stoker -palkinnolla (paras nuortenkirja) vuonna 2003, Locus-palkinnolla (paras nuortenkirja) vuonna 2003 ja Nebula-palkinnolla (paras pitkä novelli) vuonna 2004.
Kirjaan perustuva elokuva Coraline ja toinen todellisuus valmistui vuonna 2009. Se oli ensimmäinen 3D-tekniikkaa käyttämällä kuvattu stop motion -teräväpiirtoanimaatio.
Juoni

Yhtenä tavallisen harmaana päivänä Coraline tutkii uutta kotiaan ja löytää salaperäisen, umpeen muuratun oven. Äiti selittää hänelle oven vienneen joskus viereiseen asuntoon. Eräänä yönä ovi on raollaan. Coraline kulkee ovesta kaameaan rinnakkaismaailmaan, jossa on toinen aivan samanlainen koti, ja jossa häntä odottavat hänen toiset vanhempansa. He ovat aivan kuin Coralinen äiti ja isä – paitsi että heillä on paperinvalkea iho, hämähäkkimäisen pitkät, ohuet sormet ja silmien paikalla mustat napit. Toinen koti vaikuttaa aluksi ihanalta. Ruoka on herkullista, kissat osaavat puhua, ja rakastavilla vanhemmilla on aikaa leikkiä Coralinen kanssa. Mutta kun Coraline haluaa takaisin oikeaan kotiinsa, toinen äiti ei pidäkään ajatuksesta. Hän haluaa Coralinen viipyvän heidän luonaan ikuisesti.
Aiheesta muualla

Kimmo Rantanen: Satu pelkojen voittamisesta[vanhentunut linkki]. Turun sanomat 11.9.2003.
Vesa Sisättö: Coraline on lasten kauhua (Arkistoitu – Internet Archive). Helsingin Sanomat 6.10.2003.
Sari Peltoniemi: Coraline varjojen talossa (Arkistoitu – Internet Archive). Kalaksikukko 12.2.2004.
Corps (Isère)

| Corps |
| --- | --- |

 vaakuna
 Corps
 Koordinaatit: 44°49′10″N, 5°56′51″E 
Valtio:  Ranska
Alue:  Rhône-Alpes
Departementti:  Isère
Arrondissementti:  Grenoble
Pinta-ala:  
 – Kokonaispinta-ala:  11,2 km²
Väkiluku (2017):  486
 – Väestötiheys:  43,3 as./km²
Kunnan numero:  38128
 
 www.villedecorps.fr 
Infobox OKVirheellinen NIMI-arvo: 
Corps on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 486 asukasta. Kunta on kauttakulkupaikka kylän yläpuolella olevaan Notre-Dame de La Saletten pyhiinvaelluspaikkaan La Salette-Fallavaux'ssa.  Corps’n kautta kulkee myös Napoleonin tie.
Aiheesta muualla

Kuvia tai muita tiedostoja aiheesta Corps Wikimedia Commonsissa